Lav et referat af nedenstående tekst:

Tekst:
En ukendt gerningsmand begik mandag eftermiddag røveri mod LokalBrugsen på C. P. Holbølls Plads i det sydlige Aalborg. Nordjyllands Politi modtog alarmopkaldet klokken 17.11. Kort forinden var en maskeret mand ifølge politiet dukket op i butikken, hvor han truede en yngre kvindelig kassemedarbejder med en lille kniv. Manden fik adgang til kassen, hvor han tog et ukendt pengebeløb. Gerningsmanden løb efter røveriet fra forretningen i ukendt retning. Flere patruljer fra Nordjyllands Politi søger mandag aften efter gerningsmanden i området. Han er endnu ikke fundet. Manden beskrives som cirka 165 centimeter høj og tynd af bygning. Han var iført mørkt tøj og var maskeret med et tørklæde for ansigtet. Manden bar desuden farvede solbriller og havde en hætte trukket op over hovedet. Vidner kan henvende sig til Nordjyllands Politi på telefonnummer 114.

Referat:
Et supermarked i Aalborg blev mandag sidst på eftermiddagen udsat for et røveri. Nordjyllands Politi søger efter gerningsmanden.